gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7696, del 13-01-2016 (2016/111)

ACORD de 29 de desembre de 2015, del Consell, pel qual s'autoritza una transferència de crèdit del capítol 2 al 8 en el programa 141.10, Administració de Justícia, de la Conselleria de Justícia, Administracions Públiques, Reformes Democràtiques i Llibertats Públiques, per import de 240.000 euros. Expedient número 22.016/15-134.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/111


Data del document
:   29-12-2015

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de desembre de 2015, del Consell, pel qual s'autoritza una transferència de crèdit del capítol 2 al 8 en el programa 141.10, Administració de Justícia, de la Conselleria de Justícia, Administracions Públiques, Reformes Democràtiques i Llibertats Públiques, per import de 240.000 euros. Expedient número 22.016/15-134. [2016/111]  
El Consell, en la reunió del dia 29 de desembre de 2015, va adoptar l'acord següent:  
La Conselleria de Justícia, Administracions Públiques, Reformes Democràtiques i Llibertats Públiques planteja la necessitat d'habilitar el projecte financer PF291 «Aportació Dotació Fundacional: Fundació de la Comunitat Valenciana per a l'Atenció a les Víctimes del Delicte» en el capítol 8 del programa 141.10, Administració de Justícia, per import de 240.000 euros, mitjançant transferència de disponibilitat de crèdit del capítol 2 del mateix programa, per a donar cobertura a l'ampliació de la dotació fundacional de l'esmentada fundació.  
A aquest efecte i en virtut d'allò que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Model Econòmic, el Consell  
  
  
ACORDA  
  
Primer  
S'autoritza una minoració de crèdit en l'aplicació 14.62.11.807.65.1 per import de 240.000 euros.  
  
Segon  
S'autoritza un augment de crèdit en l'aplicació 41.06.08.786.03.5 per import de 240.000 euros, que implica l'habilitació del projecte financer PF291 «Aportació Dotació Fundacional: Fundació de la Comunitat Valenciana per a l'Atenció a les Víctimes del Delicte»  
  
València, 29 de desembre de 2015  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7936, del 14-12-2016 (2016/9222)

RESOLUCIÓ de 10 de novembre de 2016, de la Universitat de València, per la qual nomena Esteban Sanchis Kilders catedràtic d'universitat, de l'àrea de coneixement Tecnologia Electrònica.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7936

Data del DOGV
:   14-12-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/9222


Data del document
:   10-11-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 10 de novembre de 2016, de la Universitat de València, per la qual nomena Esteban Sanchis Kilders catedràtic d'universitat, de l'àrea de coneixement Tecnologia Electrònica. [2016/9222]  
D'acord amb la proposta formulada per la comissió encarregada de jutjar el concurs públic de promoció interna al cos de catedràtic/a d'universitat convocat per la Resolució de la Universitat de València de 5 de juliol de 2016 (BOE 18.07.2016), per a la provisió de la plaça número 6516 de catedràtic/a d'universitat (concurs núm. 29/2016), i una vegada que el concursant proposat ha acreditat que posseeix tots els requisits establerts en la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
Nomenar Esteban Sanchis Kilders catedràtic d'universitat, de l'àrea de coneixement Tecnologia Electrònica, adscrita al Departament d'Enginyeria Electrònica.  
  
Contra la present resolució, que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 10 de novembre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7812, del 23-06-2016 (2016/4212)

Nomenament de funcionari de carrera com a tècnic mitjà de gestió en tresoreria, grup A2, administració general.
---------------------------------------------------------------------------------------------------------------

### Dades del document

Número de DOGV
:   7812

Data del DOGV
:   23-06-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/4212


Data del document
:   06-06-2013

Organisme emissor
:   Ajuntament de Muro de Alcoy

Tipus de document
:   Anunci

Descriptors 

:   * Muro de Alcoy
    * funcionari

Nomenament de funcionari de carrera com a tècnic mitjà de gestió en tresoreria, grup A2, administració general. [2016/4212]  
Per resolució de l'Alcaldia de 12 de maig de 2016, de conformitat amb la proposta de la comisió de valoració, de data 26 d'abril de 2016, de les proves convocades per a la provisió en propietat d'una plaça de tècnic mitjà de gestió en tresoreria, grup A2, d'administració general, a cobrir mitjançant concurs, en la plantilla de personal funcionari d'aquest ajuntament, ha estat nomenat funcionari de carrera, tècnic mitjà de gestió d'aquest ajuntament, Joan Vicent Guerrero Martínez, amb NIF 56161695O.  
  
Açò es fa públic de conformitat amb allò previst en l'article 62 del Reial Decret Legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 25 del Reial Decret 364/1995, de 10 de març.  
  
Muro de Alcoy, 6 de juny de 2016.- L'alcalde: Francesc Ramon Valls Pascual.
Diari Oficial de la Generalitat Valenciana


Sumari del DOGV 7757, del 11-04-2016 (2016/2347)

CORRECCIÓ d'errades de la Resolució de 6 d'abril de 2016, del director general de Relacions amb les Corts, per la qual es disposa la publicació del conveni d'assistència jurídica entre la Generalitat, a través de l'Advocacia General, i la mercantil Aeroport de Castelló, SLU (AEROCAS).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2347


Data del document
:   11-04-2016

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

CORRECCIÓ d'errades de la Resolució de 6 d'abril de 2016, del director general de Relacions amb les Corts, per la qual es disposa la publicació del conveni d'assistència jurídica entre la Generalitat, a través de l'Advocacia General, i la mercantil Aeroport de Castelló, SLU (AEROCAS). [2016/2347]  
S'ha advertit una errada en la signatura de la disposició esmentada (DOCV 7756; 08.04.2016), que s'esmena tot seguit.  
  
On diu:  
«El secretari autonòmic de Presidència: Joan Serafí Bernat Martí  
El director general de l'entitat: Andreu Ferrer Bautista»;  
  
Ha de dir:  
«El secretari autonòmic de Presidència: Andreu Ferrer Bautista  
El director general de l'entitat: Joan Serafí Bernat Martí».
Diari Oficial de la Generalitat Valenciana


Sumari del DOGV 7860, del 29-08-2016 (2016/6113)

Notificació de la sentència dictada en el procediment de divorci contenciós número 593/2016.
--------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6113


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment de divorci contenciós número 593/2016. [2016/6113]  
Enrique Ferri Borrás, com a lletrat de l'Administració de Justícia del Jutjat de Primera Instància número 3 de Gandia, faig saber que en aquest procediment de divorci número 593/2016, seguit a instàncies de Cristina Bogdanel contra Marius Adam, s'ha dictat sentència, pronunciada i firmada per la magistrada jutgessa del Jutjat de Primera Instància de Gandia número 3, María Victoria Donat Sarrió, amb el número 271/2016, de data de 26 de juliol de 2016, la part dispositiva de la qual, literalment, és com segueix:  
  
«Dispositiva  
Estime la demanda de divorci contenciós interposada per Dana Cristina Bogdanel, representada pel procurador el senyor Moya Valdemoro, contra Marius Adam, declare la dissolució per divorci del matrimoni contret pels expressats cònjuges, amb tots els efectes legals inherents a aquesta declaració, i dispose l'adopció de les mesures definitives següents:  
- Els fills menors haguts de la relació entre les parts quedarà sota la guarda i custòdia de la mare, i dispose l'atribució a l'actora de l'exercici exclusiu de la pàtria potestat, actuant sempre en benefici dels fills.  
  
- Dispose l'atribució de l'ús i gaudi de l'habitatge familiar als menors i a la mare custòdia.  
- Establisc una pensió alimentària a favor dels fills comuns en la quantia de 180 euros al mes, per a cada un, que ha d'ingressar el pare, en el compte bancari que l'esposa designe, els cinc primers dies de cada mes. L'esmentada suma s'actualitzarà anualment mitjançant l'aplicació del percentatge de l'increment de l'índex de preus al consum elaborat per l'Institut Nacional d'Estadística. Els progenitors sufragaran a mitges les despeses extraordinàries.  
- Per a l'eixida dels menors del territori nacional amb el pare, serà necessari el consentiment de la mare, o, si no l'hi ha, autorització judicial.»  
  
I atés que el demandat, Marius Adam, es troba en parador desconegut, expedisc aquest edicte a fi que li valga de notificació de forma deguda, de conformitat amb el que estableix l'article 497.2 de la Llei d'Enjudiciament Civil.  
  
Gandia, 27 de juliol de 2016.- El lletrat de l'Administració de Justícia: Enrique Ferri Borrás.
Diari Oficial de la Generalitat Valenciana


Sumari del DOGV 7746, del 22-03-2016 (2016/1744)

Formalització del contracte número 15/134. Manteniment del sistema de circuit tancat de televisió de Metrovalencia.
-------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1744


Data del document
:   09-03-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número 15/134. Manteniment del sistema de circuit tancat de televisió de Metrovalencia. [2016/1744]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46570 València. Telèfon 580 973 550. Fax 260 258 148.  
  
b) Dependència que tramita l'expedient: Unitat de Contractació i Patrimoni.  
c) Número d'expedient: 15/134.  
  
2. Objecte del contracte  
a) Tipus de contracte: servicis.  
b) Descripció de l'objecte: manteniment del sistema de circuit tancat de televisió de Metrovalencia.  
c) Lots: no.  
d) CPV: 50341000-7.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe total: 132.655,36 - (IVA exclòs).  
  
5. Formalització del contracte  
a) Data d'adjudicació: 16 de febrer de 2016.  
b) Data del contracte: 8 de març de 2016.  
c) Contractista: Innovación Global de Seguridad, SA.  
d) Nacionalitat: espanyola.  
e) Import: 113.736,62 - (IVA exclòs).  
f) Termini d'execució: 4 anys.  
  
València, 9 de març de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7783, del 16-05-2016 (2016/2963)

Notificació de la sentència dictada en el procediment de modificació de mesures número 771/2014.
------------------------------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2963


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el procediment de modificació de mesures número 771/2014. [2016/2963]  
Procediment: modificació de mesures supòsit contenciós 000771/2014.  
De: Inmaculada Romero Pérez.  
Procurador: Raúl Vicente Bezjak.  
Contra: Eugenio Romero Carvajal.  
Procurador/a: -  
Mitjançant aquesta cèdula, Manuel Cazalilla Hoyofrío, lletrat de l'Administració de Justícia del Jutjat de Primera Instància número 2 de Torrent, faig saber que en el procediment que se segueix en aquest jutjat, de modificació de mesures amb el número 771/2014, s'ha dictat sentència, de data 20 de maig de 2015, la dispositiva de la qual, literalment, és com segueix:  
  
«Estime la demanda formulada per Inmaculada Romero Pérez, representada pel procurador Raúl Vicente Bezjak, contra Eugenio Romero Carvajal, declarat en rebel·lia, i dispose la modificació de la mesura dictada en la sentència de separació de data 22 de maig de 2003 en les actuacions número 66/2003, en el sentit d'atribuir l'ús i gaudi del que va ser habitatge familiar, siti a l'avinguda de Blasco Ibáñez, 61, 14a d'Alaquàs, a l'actora, Inmaculada Romero Pérez.  
  
No pertoca condemnar a costes.»  
  
I com a conseqüència del parador ignorat d'Eugenio Romero Carvajal, estenc aquesta cèdula perquè li valga de notificació de forma deguda.  
  
Torrent, 28 d'abril de 2016.- El lletrat de l'Administració de Justícia: Manuel Cazalilla Hoyofrío.
Diari Oficial de la Generalitat Valenciana


Sumari del DOGV 7816, del 28-06-2016 (2016/4908)

ACORD de 17 de juny de 2016, del Consell, pel qual s'autoritza a comprometre despeses a càrrec d'anualitats futures en el capítol 3 del programa 412.2, subprograma 412.22, Assistència Sanitària, de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7816

Data del DOGV
:   28-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4908


Data del document
:   17-06-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de juny de 2016, del Consell, pel qual s'autoritza a comprometre despeses a càrrec d'anualitats futures en el capítol 3 del programa 412.2, subprograma 412.22, Assistència Sanitària, de la Conselleria de Sanitat Universal i Salut Pública. [2016/4908]  
El pressupost inicial del subprograma 412.22, Assistència Sanitària, no va incloure dotació per a despeses financeres. Per part de la Conselleria de Sanitat Universal i Salut Pública s'ha previst dur a terme determinats contractes d'arrendament financer, amb opció a compra, dels quals es deriven despeses financeres, per la qual cosa planteja la necessitat que el Consell autoritze l'adquisició de compromisos a càrrec d'exercicis futurs, segons el que preveu l'article 40 del la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
En conseqüència, i en virtut del que disposa l'article 40 de la Llei 1/2015, d'Hisenda Pública, del Sector Públic Instrumental i de Subvencions, a proposta del conseller d'Hisenda i Model Econòmic, el Consell, en la reunió del 17 de juny de 2016, adopta el següent  
  
  
ACORD  
  
Primer  
De conformitat amb el que disposa l'article 40.1 de la Llei 1/2015 d'Hisenda Pública, del Sector Públic Instrumental i Subvencions, s'autoritza l'adquisició de compromisos de despeses plurianuals, a càrrec del capítol 3 del subprograma 412.22, Assistència Sanitària, amb els límits que es detallen a continuació:  
  
Anualitat Import  
0620 342.394,98  
8190 598.843,95  
6982 498.487,65  
2020 76.251,22  
  
  
Segon  
Aquest acord es publicarà en el Diari Oficial de la Comunitat Valenciana.  
  
València, 17 de juny de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7791, del 26-05-2016 (2016/3344)

Notificació de la sentència dictada en el judici verbal número 1164/2013.
-------------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3344


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici verbal número 1164/2013. [2016/3344]  
Procediment: judici verbal (250.2) 001164/2013.  
Demandants: Susana Pajarón Gascó i Irene Ferragut García.  
Procurador: Sergio Ortiz Segarra.  
Demandada: Yolanda Zarzo Muñoz.  
  
M.ª Isabel Boguña Pacheco, secretària judicial del Jutjat Mercantil número 1 de València, faig saber que en les actuacions de judici verbal (250.2), seguides davant d'aquest Jutjat amb el número 001164/2013, s'ha dictat sentència, de data 23 de juny de 2014, l'encapçalament i la dispositiva de la qual, literalment, són com segueix:  
  
«Judici verbal 1164/2013  
Sentència número 164/2014  
València, 26 de juny de 2014  
Montserrat Molina Pla, magistrada jutgessa titular en funcions de reforç en el Jutjat Mercantil número 1 de València, he vist aquestes actuacions de judici verbal registrades amb el número 1164/2013, a instàncies de Susana Pajarón Gascó i Irene Ferragut García, representades pel procurador Sergio Ortiz Segarra i assistides pel lletrat Pablo Koninckx Álvarez, contra Yolanda Zarco Muñoz, declarada en rebel·lia, sobre responsabilitat d'administrador.  
  
Dispositiva  
Estime la demanada interposada per la representació processal de Susana Pajarón Gascó i Irene Ferragut García, contra Yolanda Zarco Muñoz, i condemne la demandada a abonar, com a obligada solidària, a la part actora la quantitat de 3.023 euros, més els respectius interessos legals des de la interpel·lació judicial, amb la imposició de les costes causades en aquest procediment.  
Contra aquesta resolució es pot interposar un recurs d'apel·lació en el termini de 20 dies des de la notificació.»  
I perquè valga de notificació a la demandada, Yolanda Zarzo Muñoz, que es troba en parador desconegut, expedisc aquest edicte.  
  
València, 2 de maig de 2016.- La secretària judicial: M.ª Isabel Boguña Pacheco.
Diari Oficial de la Generalitat Valenciana


Sumari del DOGV 7702, del 21-01-2016 (2015/10377)

Notificació de la sentència dictada en el procediment ordinari número 609/2014.
-------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10601


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el procediment ordinari número 609/2014. [2015/10080]  
Procurador: Francisco Serra Escolano.  
Contra: Josefa Nadal Vidal, José Constantino Nadal Vidal i María del Mar Nadal Vidal.  
En aquest procediment de judici ordinari número 609/2014, seguit a instàncies de Manuel García Duro contra Josefa Nadal Vidal, José Constantino Nadal Vidal i María del Mar Nadal Vidal, s'ha dictat sentència que, literalment, és com segueix:  
  
«Sentència número 116/2015  
Magistrada jutgessa: María del Pilar Marín Rojas.  
Demandant: Manuel García Duro.  
Lletrat: senyor Torres Perseguer.  
Procurador: senyor Serra Escolano.  
Demandants: Josefa Nadal Vidal, José Constantino Nadal Vidal i María del Mar Nadal Vidal, declarats en rebel·lia.  
Classe i número de procediment: judici ordinari número 609/14C.  
Objecte de procediment: extinció de l'arrendament per defunció de l'inquilí.  
Elda, 24 de juny de 2015  
Dispositiva  
Estime la demanda presentada pel procurador el senyor Serra Escolano, en nom i representació de Manuel García Duro, contra Josefa Nadal Vidal, José Constantino Nadal Vidal i María del Mar Nadal Vidal, declare extingit el contracte d'arrendament verbal concertat sobre l'habitatge síti al carrer Pablo Iglesias, 46, 1r, esquerra, d'Elda, entre Menauel García Verdejo i José Nadal Parrés, i comdemne els demandats que deixen lliure l'habitatge a disposició de l'actor en el termini d'un mes.  
  
Impose les costes a la part demandada.  
Notifiqueu aquesta resolució a les parts i fent-los saber que, en contra, s'hi pot interposar un recurs d'apel·lació en el termini dels 20 dies següents a la notificació, amb l'acreditació de la constitució d'un dipòsit de 50 euros en la compte del jutjat, amb l'advertència d'acreditació.  
  
Incloeu-ne l'original en el llibre de sentències, i poseu-ne un testimoniatge de la resolució en les actuacions.  
Jutjant definitivament en primera instància, que pronuncie, mane i firme.»  
  
I atés que els demandats, Josefa Nadal Vidal, José Constantino Nadal Vidal i María del Mar Nadal Vidal, es troben en parador desconegut, expedisc aquest edicte a fi que els valga de notificació de forma deguda.  
  
Elda, 2 de novembre de 2015.- El lletrat de l'Administració de Justícia: José Carlos Tomé Tamame.